KOGUPERE SUVELAVASTUS “OSKAR JA ASJAD”
See on lugu ühest väikesest poisist Oskarist, kes peab pika suvevaheaja veetma vanaema juures ilma maailma parima meelelahutaja – nutitelefonita. Suur igavlemine viib aga Oskari huvitavasse fantaasiamaailma, kus üks puutükk võib olla telefon ja veel selline, millega saab helistada vanaema asjadele. Nii saamegi loos tuttavaks erinevate esemete hingeeluga. Suvi vanaema juures võib olla tõeliselt seiklusrikas ja põnev ka nutitelefonita, kui saad elada asjade uskumatute lugude keskel, olla nende abistaja, reisikorraldaja või lihtsalt kuulaja.
Nutiseadmete tõttu kipub kaduma oskus mängida päris mänge. Lapsi tuleks siiski julgustada seda tegema ning vahel võib just pealesunnitud igavus ja eemaldumine virtuaalmaailmast käivitada nende fantaasia ja muuta nad loovamaks. Tähtis on leida see hetk ning olla selles, siin ja praegu.
Autor: Andrus Kivirähk
Dramatiseerija: Krista Kumberg
Lavastaja: Anne Suislep
Kunstnik: Triin Reemann
Koreograaf: etendajad ja Kärt Tõnisson
Helilooja: Arno Suislep
MÄNGIVAD
OSKAR – Tõru Kannimäe, VANAEMA – Ene Järvis
ja teistes olulistes osades Lilia Viiret, Uku Suislep, Jarek Mandre, Elsa Johanna Talvistu, Grete Edasi, Laura Eichhorst, Frida Mei Kokk
Etendus on sobilik alates eelkooliealistest kuni vanavanemateni ning kestab ilma vaheajata 1 tund.
L, 8.07 kl 12 ESIETENDUS!
P, 9.07 kl 12 ja kl 18 etendused
K, 26.07 kell 18 etendus
N, 27.07 kell 18 etendus
R, 28.07 kell 18 etendus
L, 29.07 kell 18 etendus
P, 30.07 kell 12 ja 18 etendused
Piletid eelmüügist 13€ ja samal päeval kohapealt 15€.
Piletid nüüd müügil Fientas!
Iloni Imedemaa kassast saab pileteid soetada alates juunist